
ŠAKIŲ RAJONO SAVIVALDYBĖS  TARYBA

SPRENDIMAS
DĖL VAITIEKUPIŲ MELIORACIJOS STATINIŲ NAUDOTOJŲ ASOCIACIJOS INVESTICINIO PROJEKTO DĖL DALIES MELIORACIJOS STATINIŲ REKONSTRUKCIJOS ŠAKIŲ RAJONO SAVIVALDYBĖS DUOBIŠKIŲ, GIEDRUČIŲ, GOTLYBIŠKIŲ, DAUKANTIŠKIŲ, IŠDAGŲ IR VOVERIŲ KADASTRINĖSE VIETOVĖSE RENGIMO IR ĮGYVENDINIMO

2010 m. gruodžio 23 d. Nr. T-393
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 41 p., Melioracijos įstatymo (Žin., 1993, Nr.71-1326; 2004, Nr. 28-877) 7 str. 3 d., Žemės ūkio ministro 2007 m. spalio 31 d. įsakymu Nr. 3D-478 ,,Dėl Lietuvos kaimo plėtros 2007-2013 metų programos priemonės ,,Žemės ūkio ir miškininkystės plėtra ir pritaikymo infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo (Žin., 2007, Nr. 116-4749, 2008, Nr. 124-4737),                       n u s p r e n d ž i a:


1. Dalyvauti partnerio teisėmis rengiant Vaitiekupių melioracijos statinių naudotojų asociacijos investicinį projektą dėl dalies melioracijos statinių rekonstrukcijos Šakių rajono savivaldybės Duobiškių, Giedručių, Gotlybiškių, Daukantiškių, Išdagų ir Voverių kadastrinėse vietovėse Maksimali paramos suma projektui pagal veiklos sritį ,,Žemės ūkio vandentvarka” – 1035840 Lt.


2. Nustatyti, kad 10 procentų 1 punkte nurodyto projekto vertės ir pridėtinės vertės mokestis (PVM) bus finansuojamas iš Vaitiekupių melioracijos statinių naudotojų asociacijos biudžeto.


3. Įgalioti rajono savivaldybės administracijos direktorių Juozą Puodžiukaitį Lietuvos Respublikos norminių aktų nustatyta tvarka pasirašyti jungtinės veiklos sutartį tarp Vaitiekupių melioracijos statinių naudotojų asociacijos ir rajono savivaldybės administracijos ir visus su projektu susijusius dokumentus.

